Дарагія браты і сёстры! Быць хрысціянінам значыць несці пасхальную сілу любові нашым блізкім. Там, дзе нам бачыцца безнадзейнасць гора, злоба і пекла, — там Гасподзь усталёўвае Свой Крыж, каб разарваўшы путы граху, заззяць святлом радасці, сэнсу і любові. Мы, хрысціяне, — спадкаемцы Пасхі Хрыстовай! І Пасха — гэта не падзея аднаго дня. Яна не завяршаецца нават Узнясеннем і Пяцідзесятніцай. Яна заўсёды там, дзе мы сілаю Божаю перамагаем грэх!